31982R2152
L 228/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EОВС, EИО, EВРАТОМ) № 2152/82 НА СЪВЕТА
от 28 юли 1982 година
за изменение на Регламент (Eвратом, EОВС, EИО) № 549/69 за определяне на категориите длъжностни лица и други служители на Европейските общности, за които се прилагат разпоредбите на член 12, член 13, втори параграф и член 14 от Протокола относно привилегиите и имунитетите на Общностите
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на единен Съвет и единна Комисия на Европейските общности, и по-специално член 28, първи параграф от него,
като взе предвид Протокола относно привилегиите и имунитетите на Европейските общности, и по-специално членове 16 и 22 от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Съда на Европейските общности,
като има предвид, че Регламент (Eвратом, EОВС, EИО) № 549/69 (2), последно изменен с Регламент (EОВС, EИО Eвратом) № 1545/73 (3), следва да бъде изменен, за да се вземе предвид Регламент (EОВС, EИО, Eвратом) № 2150/82 на Съвета от 28 юли 1982 г. за въвеждане на специални и временни мерки при прекратяване на служебните правоотношения на длъжностните лица на Европейските общности вследствие на присъединяването на Гръцката република (4),
ПРИЕ НАСТОЯЩИЯ РЕГЛАМЕНТ:
Член 1
В член 2 от Регламент (Eвратом, EОВС, EИО) № 549/69 се добавя следната буква з):
„з)
тези, които имат право на обезщетение при прекратяване на служебните правоотношения в съответствие с член 2 от Регламент (EОВС, EИО, Eвратом) № 2150/82.“
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от момента, в който влезе в сила Регламент (EОВС, EИО, Eвратом) № 2150/82.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 юли 1982 година.